भ्रष्टाचार के मुद्दे पर भाजपा पर अपना हमला तेज करते हुए कांग्रेस अध्यक्ष राहुल गांधी ने आज कहा कि कांग्रेस की सिद्धारमैया सरकार ने घोटाला मुक्त शासन दिया है जबकि भाजपा ने कर्नाटक में भ्रष्टाचार में ‘‘विश्व रिकार्ड’’ तोड़ा था। उत्तर कर्नाटक में दूसरे दिन अपना चुनावी अभियान जारी रखते हुए कांग्रेस अध्यक्ष ने कहा कि भाजपा जब राज्य में सत्ता में थी तब एक के बाद एक भ्रष्टाचार हुए। उन्होंने कहा, ‘‘पिछले पांच साल में एक भी घोटाला नहीं हुआ और उनके (भाजपा) समय में एक से एक, खनन से लेकर अलग अलग तरह के घोटाले हुए ।’’